《过滕王阁欲登不果和友竹》
明代·饶与龄

阁高辣出万家中，披豁登临雅意同。四野密云将雨暗，一川浊浪入天空。

漫云雪夜扁舟兴，辜负高贤琢句工。拥被侵寒惊寤寐，渔歌欸乃耸孤篷。

作者简介：饶与龄（一五四三 — 一五九五），字道延，号宾印。大埔人。相长子。明神宗万历十七年（一五八九）进士。曾试政都察院，以父母归侍二年而父卒，免服谒选，补中书舍人，才两月而病卒。有《新矶题咏》、《松林漫谈》、《谩笔稿》、《宝印诗草》，父子合刻诗文为《椿桂集》。清康熙《潮州府志》卷九上、清乾隆修《潮州府志》卷二九有传。